 መድሃኒት ኮሮናቫይረስ ኣብ ኢድና እያ ዘላ ዶክተር ዮውሃንስ ሃይለ መድሕን-ሂወት ጸብጻባት ከም ዝሕብርዎ 19 ካብ 20 ብኮሮናቫይረስ ዝተለኽፉ ሰባት ሆስፒታል ከይኣተዉ ይሓውዩ እቶም ዝበዝሑ ካብቶም ናብ ሆስፒታል ዝኣትዉውን ይሓውዩ እዮም ገሊኦም ግን ሓገዝ ናይ ኦክስጅን ወይ ድማ ሕክምናዊ ስርዓተ ምስትንፋስ ቨንቲሌተር የድሎም ይኸውን ነዚኦም ድማዩ ዴክሳሜታዞን ቀንዲ ዝሕግዝ እቲ መድሃኒት ንዝተፈላለዩ ነድርታት ንምፍዋስ ኣብ ጥቕሚ ዝወዓለዩ ኣካላት ሰብ ኣንጻር መጥቃዕቲ ኮሮናቫይረስ ኣብ ዝገብሮ ቅልስ ምስ ተዳኸመ ኣብ ምሕያሉ እቲ መድሃኒት ርኡይ ጽልዋ ከም ዘለዎዩ ተፈሊጡ ዘሎ እቲ ሓደገኛ ምዃኑ ዝግለጽ ግብረመልሲ ናይ ኣካላትና ሳይቶኪን ስቶርም ተባሂሉ ይጽዋዕ ኣብቲ ብሓደ ጉጅለ ኦክስፈርድ ዩኒቨርሲቲ ዝተገብረ ፈተነታት ኩነታት ናይ 2000 ኣብ ሆስፒታል ዝነበሩ ዴክሳሜታዞን ዝተዋህቦም ሕሙማት ምስቶም 4000 ነቲ መድሃኒት ዘይተዋህቦም ከም ዝነጻጸር ተገይሩ ከም ውጽኢቱ ድማ ኣብቶም ኣዝዮም ብጽኑዕ ሓሚሞም ብቨንቲሌተር ዝእለዩ ዝነበሩ ሓደጋ ሞት ካብ 40 ክሳብ 28 ሚእታዊት ጎዲሉ ኣብቶም ካብኦም ዝሓሹ ብሓገዝ ኦክስጅን ጥራይ ዝእለዩ ኸኣ ሓደጋ ሞት ካብ 25 ክሳብ 20 ሚእታዊት ነክዩ ክሳብ ሕጂ ንመጠን ሞት ከጉድል ዝኽእል መድሃኒት እዚ ጥራይዩ- ዓቢ ምጉዳል ድማዩ ዓቢ ዓወትዩ ይብል ሓላፊ ናይቲ መጽናዕቲ ፕሮፌሰር ፒተር ሆርቢ ኣብቲ መርመራ መሪሕ ተራ ዝጻወት ዘሎ ፕሮፌሰር ማርቲን ላንደረይ ብወገኑ ካብ 8 ብቨንቲሌተር ዝእለዩ ሕሙማት ሓደ ከድሕን ከም ዝኽእል ይዛረብ ኣዝዩ ንጹር ጥቕሚዩ ዘለዎ ዴክሳሜታዞን ን10 መዓልታት ዝወሃብ ኮይኑ ንሓደ ሕሙም 5 ፓውንድ ጥራይዩ ዝውድእ እዚ ማለት ንሓደ ሂወት ንምድሓን 35 ፓውንድ ጥራይዩ ዝውድእ ፕሮፌሰር ላንድረይ ኣብ ሆስፒታል ዝርከቡ ሕሙማት ብዘይምድንጓይ እቲ መድሃኒት ክወሃቦምዩ ዝምሕጸን ኣብቶም ትሑት ምልክታት ጥራይ ዘርእዩ ሰባት ግን እቲ መድሃኒት ብዙሕ ውጽኢታዊ ኣይኮነን ኣብቲ ካብ መጋቢት ኣትሒዙ ዝካየድ ዘሎ ፈተነታት ኣትዮ ዝነበረ ፈውሲ ዓሶ ሃይድሮክሲክሎሮኪን ንመጠን ሞት ክውስኽ ስለ ዝገብርን ናይ ልቢ ጸገማት ስለዘስዕብን ካብቲ መጽናዕቲ ወጺኡ ኣሎ ኣንጻር ቫይረስ ዝኾነ ረምደሲቪር ዝተባህለ መድሃኒት ድማ ኣብ ኣገልግሎት ጥዕና ብሪጣንያ ይወሃብ ኣሎ ዴክሳሜታዞን ብኣሽሓት ዝቑጸሩ ሕሙማት ኮቪድ-19 ብቐሊሉ ክረኽብዎ ዝኽእሉ ብምዃኖም ወጽኢት ናይቲ መጽናዕቲ ዓቢ ተስፋ ኮይኑሎ ብዛዕባ ኮሮናቫይረስ ክትፈልጥዎ ዝግባእ ሓበሬታታት ኮሮናቫይረስ ኣብ ቀረባ ግዜ መድሃኒት ይርከብዶ ይኸውን? 